Temeljem Odluke Uprave Društva Komunalac Požega d.o.o. raspisuje

**JAVNI NATJEČAJ**

**za zasnivanje radnog odnosa**

Naziv radnog mjesta: SAMOSTALNI GRAĐEVINKSI RADNIK - ZIDAR– dva (2) izvršitelja

Organizacijska cjelina : Komunalni sektor, Odjela za građevinske poslove i održavanje groblja, Odsjek za građevinske poslove

Vrsta zaposlenja: na određeno vrijeme u trajanju godinu (1) dana

Mjesto rada: područje obavljanja djelatnosti Komunalca Požega d.o.o.

1. **Opis poslova i odgovornosti:**
* samostalno izvodi građevinske poslove,
* obavlja složenije građevinske poslove u dogovoru s glavnim građevinskim radnikom ili voditeljem odjela,
* obavlja i druge poslove po nalogu neposrednog voditelja i direktora
* za svoj rad odgovara voditelju i direktoru.
1. **Najmanje potrebno formalno obrazovanje i iskustvo:**
* KV zidar / SSS tehničkog smjera
* položen vozački ispit „B“ kategorije,
* ispunjavanje zdravstvenih uvjeta sukladno odredbama važećih propisa,
* 2 g. radnog iskustva u građevinskim poslovima

1. **Potrebna znanja, vještine i sposobnosti**:
* sklonost timskom radu
* savjesnost i dosljednost
* pouzdanost i odgovornost
* marljivost i urednost.

**Dodatne bodove mogu ostvariti osobe:**

* osposobljene za rukovanje građevinskim strojevima (bager/rovokopač)
* imaju iskustvo rada sa montažnim oplatama
1. **Osobe koje ispunjavanju navedene uvjete dužne su dostaviti**
* zamolbu koja obvezno mora sadržavati ime i prezime, datum rođenja, adresu stanovanja i kontakt telefon te mail adresu (ukoliko kandidat ima)
* životopis
* dokaz o položenom ispitu „B“ kategorije
* dokaz o osposobljavanju za rukovanje građevinskim strojevima – bager/rovokopač (ukoliko kandidat ima)
* preslika svjedodžbe
* preslika domovnice
* elektronički zapis ili potvrdu o podacima evidentiranim u bazi podataka hrvatskog zavoda za mirovinsko osiguranje (ne starije od 30 dana od dana objave ovog natječaja)

Tražene isprave potrebno je dostaviti u neovjerenim preslikama.

1. U skladu s odredbama Zakon o radu (NN 93/14, 127/17, 98/19, 151/22, 46/23 i 64/23) a zbog iznimno nastalih okolnosti u vidu povećanja opsega posla KOMUNALAC POŽEGA d.o.o. raspisuje ovaj javni natječaj za zasnivanje radnog odnosa na određeno vrijeme.
2. Prijave na natječaj s potrebnom dokumentacijom podnose se u zatvorenoj omotnici osobno ili poštanskom pošiljkom najkasnije **do 8. kolovoza 2024. godine do 14,00 sati na adresu: Komunalac Požega d.o.o., Vukovarska 8, 34000 Požega, (s** **naznakom – „Prijava na natječaj za radno mjesto SAMOSTALNI GRAĐEVINSKI RADNIK - ZIDAR“.**
3. Bez obzira na način slanja prijave na Javni natječaj, ista mora biti zaprimljena u Komunalcu Požega d.o.o. najkasnije do roka propisanog točkom VI. ovog Javnog

natječaja. Nepotpune i nepravovremene prijave neće se razmatrati, kao ni prijave kandidata koji ne udovoljavaju propisanim uvjetima.

1. Kandidatom će se smatrati osoba koja podnese pravodobnu i potpunu prijavu te ispunjava tražene uvjete.
2. Sukladno članku 13. stavku 3. Zakona o ravnopravnosti spolova ( „Narodne novine“ broj 82/08 i 69/17) na natječaj se mogu javiti osobe oba spola. Riječi i pojmovi koji imaju rodno značenje koji se koriste u ovom natječaju za osobe u muškom rodu uporabljeni su neutralno i odnose se na muške i ženske osobe.
3. Kandidat koji ostvaruje prednost pri zapošljavanju temeljem posebnog propisa, dužan je u prijavi na Natječaj pozvati se na to pravo, odnosno uz prijavu priložiti svu propisanu dokumentaciju prema posebnom zakonu. Prednost ostvaruje samo pod jednakim uvjetima.
4. Kandidati koji se pozivaju na pravo prednosti temeljem Zakon o civilnim stradalnicima iz Domovinskog rata (NN 84/21) dužni su pored dokaza o ispunjavanju traženih uvjeta dostaviti i sve potrebne dokaze dostupne na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

1. Kandidati koji se pozivaju na pravo prednosti temeljem Zakona o hrvatskim braniteljima iz domovinskog rata i članovima njihovih obitelji (NN 121/17, 98/19 i 84/21, 156/23) dužni su pored dokaza o ispunjavanju traženih uvjeta dostaviti i sve potrebne dokaze dostupne na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

1. Kandidati koji se pozivaju na pravo prednosti sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine broj 157/13, 152/14, 39/18 i 32/20) u prijavi na natječaj dužni su pozvati se na to pravo te priložiti sve dokaze o ispunjavanju traženih uvjeta, kao i dokaz o utvrđenom statusu osobe s invaliditetom.
2. Prijavljeni kandidati koji udovoljavaju formalnim uvjetima natječaja i koji su dostavili potpunu i pravodobnu natječajnu dokumentaciju biti će pozvani na razgovor. Komunalac Požega d.o.o. zadržava pravo pismenog i/ili usmenog testiranja kandidata.
3. Kandidati su obvezni pristupiti razgovoru ukoliko na isti budu pozvani. Kandidat koji ne pristupi razgovoru, smatrat će se da je povukao prijavu i odustao od konkuriranja na natječaju.
4. Kandidati će biti obaviješteni o rezultatima natječaja u roku od 30 dana od zadnjeg dana roka za podnošenje prijava na adresu elektroničke pošte ili pisanim putem na adresu prebivališta, koji su navedeni u dokumentaciji prijave na Natječaj.
5. Prijavom na ovaj Javni natječaj kandidati daju suglasnost Društvu da sve njihove osobne podatke dostavljene u prijavi prikuplja, obrađuje, koristi, evidentira i čuva u potrebnom obimu u svrhu provedbe natječaja od strane ovlaštenih osoba za provedbu natječaja sukladno zakonskim propisima.
6. Društvo zadržava pravo poništenja ovog natječaja u bilo kojem trenutku te ne prihvatiti niti jednu dostavljenu ponudu bez obveze navođenja razloga za takvo

postupanje. U slučaju poništenja ovog Javnog natječaja Društvo nikome ne odgovara za bilo kakvu štetu.

Broj: 561-2/2024 MP

U Požegi, 30. srpnja 2024. godine. Komunalac Požega d.o.o.